## Vyhlásenie volieb zástupcov študentov UPJŠ do ŠRVŠ SR

**AKADEMICKÝ SENÁT**  
**UNIVERZITY PAVLA JOZEFA  ŠAFÁRIKA V KOŠICIACH**

uznesením zo dňa 24. októbra 2024  
vyhlasuje **voľby na 4 zástupcov**

**ZO ŠTUDENTSKEJ ČASTI AKADEMICKEJ OBCE UPJŠ V KOŠICIACH**

**DO** **ŠTUDENTSKEJ RADY VYSOKÝCH ŠKÔL SR**

**na deň 26. november 2024 od 9:00 do 13:00 hod.**  
v určenej volebnej miestnosti každej fakulty.

Návrhy kandidátov s označením „Návrh kandidáta na člena ŠRVŠ na UPJŠ“ je potrebné doručiť v zalepenej obálke osobne do Kancelárie AS UPJŠ na Šrobárovej ul. č. 2 (prízemie, č.  dverí 33), alebo poštou v súlade s náležitosťami obsiahnutými v čl. 6 ods. 4 [Volebného poriadku pre voľby do ŠRVŠ SR na UPJŠ](https://www.upjs.sk/public/media/3614/volebny-poriadok-do-sr-vs-sr-2018.pdf), ktorý je zverejnený na webovom sídle UPJŠ v časti Akademický senát UPJŠ - Základné dokumenty.

Návrh kandidáta musí obsahovať:

a) meno a priezvisko kandidáta,b) študijný program, stupeň štúdia a evidenčný ročník štúdia,c) fakultu/univerzitu, na ktorej študuje,d) formu štúdia,e) meno, priezvisko a podpis navrhovateľa,f) písomný súhlas navrhovaného s kandidatúrou,g) kontaktné údaje na kandidáta (t. j. adresa, na ktorú má byť zasielaná pošta, telefonický a e-mailový kontakt),h) písomný súhlas kandidáta so spracovaním a uchovaním osobných údajov *v rozsahu čl. 6, ods. 4, pre potreby volieb a v prípade úspešného zvolenia s ich poskytnutím kancelárii ŠRVŠ. Zároveň súhlas kandidáta so zverejnením osobných údajov v rozsahu čl. 8, ods. 2 v súlade s čl. 8, ods. 3.*

Akceptované budú návrhy, ktoré spĺňajú všetky náležitosti a budú doručené

**v termíne do 19. 11. 2024 do 09:00 hod.**

prof. MUDr. Jana Kaťuchová, PhD., MBA. Michaela Macková

predsedníčka AS UPJŠ podpredsedníčka AS UPJŠ za ŠČ

**VZOR NÁVRHU KANDIDÁTA**

**Návrh na zástupcu študentov UPJŠ**

**do Študentskej rady vysokých škôl SR**

**na funkčné obdobie 2024 – 2027**

**Údaje o kandidátovi**

Meno, priezvisko, tituly:

Študijný program:

Stupeň štúdia: *bakalársky / magisterský / doktorský / doktorandský*

Evidenčný ročník štúdia:

Forma štúdia: *denná / externá*

Fakulta / univerzita:

Kontaktné údaje

poštová adresa:

telefón:

e-mail:

**Písomný súhlas s kandidatúrou a spracovaním osobných údajov**

*Súhlasím s kandidatúrou na člena ŠRVŠ SR na funkčné obdobie 2024 – 2027. Súhlasím tiež so spracovaním a uchovaním poskytnutých osobných údajov v rozsahu čl. 6, ods. 4 a čl. 8, ods. 2 a 3 pre potreby volieb. V prípade úspešného zvolenia súhlasím s ich poskytnutím kancelárii ŠRVŠ SR.*

*V Košiciach dňa xx. xx. 2024* ....................................................

**Meno a priezvisko navrhovateľa podpis navrhovateľa**

..................................................................... ....................................................

..................................................................... ....................................................

..................................................................... ....................................................